OTADUI BITERI (EAJ, 2014-10-09):
Bai, eskerrik asko presidente andrea. Sailburua, legebiltzarkideok egun on, eguerdi on dagoeneko guztiori.
Azkena berba egitear badu zailtasun bat, ia ideia gehienak esanda dauzela, baina bueno nik gure alderdiaren jarrera be finkatu nahi dot eta nahiz eta ideia batzuk errepikatu, horrela egingo dot, ezta?
Ziur nago gainontzeko bozeramaileen moduan guztioi gustatzen zaigula gaiak lantzerako orduan ahalik eta zehaztasunik eta ahalik eta daturik gehien izatea, baina aitortu behar dut kasu honetan zehaztasun gutxi izan dodala jakiteko, hori da Sémper jauna, azken finean zein den Alderdi Popularrak aurrera eraman nahi duen legearen aldaketa. Eta hori da hain zuzen ere gure osoko zuzenketan islatu nahi izan genduna.
Are gehiago orain dala gutxi, irailaren 17an hain zuzen ere, Kongresuan gai hau eztabaidatu egin zan eta bertan Alderdi Popularreko ordezkaria izan zan Vera jaunak ez zuen inolako azalpenik eman ez ekimenari buruz, ezta epeei buruz ere.
Eta esango nuke Sémper jauna gaurkoan zuk behintzat ez diguzula gehiegi argitu kontua, are gehiago, gehiago nahastu dozula esango nuke. Zeren eta berba egin dozu udal hauteskundeetan zelako garrantzia dekon pertsonak, herritarrek pertsonari botoa ematen, pertsona edo alkatea aukeratzen dutela eta esaten da zuek proposatzen duzuen aldaketa dala alkatea zuzenean aukeratzeko.
Baina nik dakidala, nik dakidala eta hori argitu beharko dozu zuek zerrenda itxietan zauzie pentsetan beraz hor kontraesan bat ikusten dot. Laburbilduz, komunikabideak izan dira gure informazio iturri, Espainiako Gobernuaren asmoak ezagutzeko.
Oporretan joan baino lehen Rajoy jaunak mitin baten bota zuen joera aldatzeko asmoa zeukala, gero udara bitartean zenbait komunikabideen bitartez jakin dogu Alderdi Popularrak aurrera joateko asmoa zeukala. Gero abuztuaren bukaeran oker ez banago, Saenz de Santamaría andreak baieztatu zuen nahiz eta bakarrik...
...aurrera joateko asmoa zeukala, gero abuztuaren bukaeran, oker ez banago, Sáenz de Santamaria andreak baieztatu zuen, nahiz eta bakarrik Alderdi Popularrak aurrera eramango zuela erreforma, baina irailaren lehenengo hamabostaldian, Sémper jaunak berak baieztatu digun moduan, antza erabaki zuten gai hau ateratzera kongresuaren debatetik eta regeneración democrática deritzon pakete horretatik, ikusita bakarrik geldituko zinatela. Ez daukagu horren ziurtasunik ere ez.
Eta gure taldea, Sémper jauna, Alderdi Popularrak adierazitako asmo horren aurka dago. Zergatik? Lehenengo eta behin inolako elkarrizketarik eta adostasunik bilatu ez delako gainontzeko alderdi politikoekin.
Gainera, uste dugu asmo hau guztiz alderdikoia eta oportunista dela. Badirudi Alderdi Popularrari beldurra sartu zaiola zenbait alkatetza galtzeko, hori da behintzat inkestek adierazi egiten dutena. Eta noski, asmo hau, proposamen hau Europako kontseiluaren gonbenioaren aurka doa.
Horrez gain pentsatzen dugu inprobisatutako proposamena dela. Ez dakigu argi zer lortu nahi den honekin. Ideia generiko bat botatzen da, aurkezten da, eztabaidarako baliagarri izan daitekeen proposamen serio bat aurkeztu beharrean eta pentsa daiteke hau despistatzeko estrategia bat dela.
Asmo proposamen honen aurka emandako argudio guzti horiek gutxi balira, badago gure taldearentzat funtsezkoa den beste bat eta hori da, hain zuzen, ere Gernikako Estatutuan jasotako Euskal Autonomia Erkidegoari dagozkion eskumenak urratu egiten direla.
Izan ere, denok dakizue Estatutuaren 37.3.e artikuluan, artikulu horren arabera lurralde historikoen eskumen esklusiboa dela hauteskunde eragintza orokorra bideratzea.
Eta zentzu horretan aukera izan dut ebazpen interesgarri bat irakurtzeko, Pompeu Fabra Unibertsitateko katedradun batena gai honi buruz egindakoa eta bertan, ebazten honetan esaten denez, hauteskunde araudia artikulatzea posible den bost sektoreetatik, zeintzuk dira bost sektore horiek?
Ba adibidez sufragio eskubidea, hauteskunde administrazioa, prozedimendua, bermeak eta hauteskunde sistema. Bost sektore horietatik foru arauak baldintzatu lezake hauteskunde erroldan hautagai izateko gaitasun juridikoa.
Horrez gain, osatu litezke hautaezintasun kasuak eta antza marjina araultzaile oso handia izango litzateke hauteskunde sistemaren materian, zerrendan diseinatzeko formulan, zinegotzi kopurua ezartzean, alkatea modu zuzen edo zeharkakoan hautatzean eta benetan pentsatzen dugu interesgarria dela aukera hau.
Edozein kasuetan pentsatzen dugu eskumen hori egikaritzeko orduan orain eskatzen dugun adostasunik zabalena egon beharko litzatekeela edo planteatu beharko litzatekeela, zeren ez litzateke oso zentzuzkoa izango Bizkaiko herri baten alkatea era batera hautatzea eta Gipuzkoako edo Arabako beste herri batean beste era batera hautatzea.
Egia da gure artean orain arte ez dela garatu alkateak hautatzeko udal eragintza hau, baina gure ustez oso interesgarria izan daiteke ere bai.
Bukatzeko esatea Pastor jaunak adierazi duen moduan, erdibideko zuzenketa erdietsi dugula. Nik ere Pastor jaunari eskerrak eman nahi dizkiot adostasunetara heltzeko azaldu duzun borondateagatik.
Erdibideko zuzenketa horretan eman ditugun argudio horiek barneratuta daudenez, gainontzeko taldeak gonbidatuko zintuzket adostasun honetara iristeko.
Besterik ez eta eskerrik asko.